CELEX: 52019PC0375
Language: fi
Date: 2019-08-30
Title: Ehdotus NEUVOSTON ASETUS São Tomé ja Príncipen demokraattisen tasavallan ja Euroopan yhteisön välisen kalastuskumppanuussopimuksen täytäntöönpanoa koskevan pöytäkirjan mukaisten kalastusmahdollisuuksien jakamisesta

EUROOPAN KOMISSIO
            Bryssel 30.8.2019
            COM(2019) 375 final
            2019/0171(NLE)
            Ehdotus
            NEUVOSTON ASETUS
            São Tomé ja Príncipen demokraattisen tasavallan ja Euroopan yhteisön välisen kalastuskumppanuussopimuksen täytäntöönpanoa koskevan pöytäkirjan mukaisten kalastusmahdollisuuksien jakamisesta 
            
               
         
         
            
               PERUSTELUT
            
            
               1.EHDOTUKSEN TAUSTA
            
            
               •Ehdotuksen perustelut ja tavoitteet
            
            
               
                  Komissio on asiaa koskevien neuvotteluohjeiden
                     1
                   perusteella neuvotellut São Tomé ja Príncipen demokraattisen tasavallan, jäljempänä ’São Tomé ja Príncipe’, hallituksen kanssa nykyiseen kalastussopimukseen liittyvän uuden pöytäkirjan tekemisestä. Neuvottelujen päätteeksi parafoitiin 17. huhtikuuta 2019 uusi pöytäkirja. Pöytäkirja on voimassa viisi vuotta sen 15 artiklan mukaisesta väliaikaisesta soveltamisesta eli sen allekirjoituspäivästä lähtien.
               
               
                  Pöytäkirjassa määrätään seuraavista unionin alusten kalastusmahdollisuuksista:
               
            
            
               –nuottaa käyttävät tonnikalan pakastusalukset: 28 alusta;
            
            
               –pintasiima-alukset: 6 alusta.
            
            
               
                  On syytä vahvistaa näiden kalastusmahdollisuuksien jakaminen jäsenvaltioiden kesken.
               
            
            
               •Yhdenmukaisuus muiden alaa koskevien politiikkojen säännösten kanssa
            
            
               
                  Kalastuspolitiikan uudistuksen
                     2
                   prioriteettien mukaisesti uusi pöytäkirja tarjoaa unionin aluksille kalastusmahdollisuuksia São Tomé ja Príncipen vesillä parhaiden käytettävissä olevien tieteellisten lausuntojen perusteella ja Atlantin tonnikalojen suojelukomission (ICCAT) suositusten mukaisesti. Uudessa pöytäkirjassa otetaan huomioon edellisen pöytäkirjan (2014–2018) arvioinnin tulokset ja ennakoiva arviointi siitä, onko uuden pöytäkirjan tekeminen tarpeen. Molemmat arvioinnit teetettiin ulkopuolisilla asiantuntijoilla. Pöytäkirjan myötä Euroopan unioni ja São Tomé ja Príncipe voivat myös tehdä aiempaa tiiviimmin yhteistyötä edistääkseen kalavarojen vastuullista hyödyntämistä São Tomé ja Príncipen vesillä ja tukeakseen São Tomé ja Príncipen pyrkimyksiä kalastusalansa kehittämiseksi kummankin osapuolen edun mukaisesti. 
               
            
            
               •Yhdenmukaisuus unionin muiden politiikkojen kanssa
            
            
               
                  São Tomé ja Príncipen kanssa tehdyn kalastuskumppanuussopimuksen uuden pöytäkirjan neuvotteleminen tapahtuu AKT-maita koskevan EU:n ulkoisen toiminnan yhteydessä, ja siinä otetaan huomioon erityisesti unionin tavoitteet demokratian periaatteiden ja ihmisoikeuksien kunnioittamisessa.
               
            
            
               2.OIKEUSPERUSTA, TOISSIJAISUUSPERIAATE JA SUHTEELLISUUSPERIAATE
            
            
               •Oikeusperusta
            
            
               Oikeusperustana on Euroopan unionin toiminnasta tehty sopimus, jonka 43 artiklan 3 kohdassa määrätään, että neuvosto hyväksyy komission ehdotuksesta kalastusmahdollisuuksien jaon. 
            
            
               •Toissijaisuusperiaate (jaetun toimivallan osalta)
            
            
               Politiikan ala kuuluu yksinomaiseen toimivaltaan. 
            
            
               3.JÄLKIARVIOINTIEN, SIDOSRYHMIEN KUULEMISTEN JA VAIKUTUSTENARVIOINTIEN TULOKSET
            
            
               •Jälkiarvioinnit/toimivuustarkastukset
            
         
         
            
               
                  Asianomaisia osapuolia on kuultu unionin ja São Tomé ja Príncipen demokraattisen tasavallan välisen pöytäkirjan jälkiarvioinnin ja pöytäkirjan mahdollista uusimista koskevan ennakkoarvioinnin yhteydessä. Lisäksi on kuultu jäsenvaltioiden ja toimialan asiantuntijoita teknisissä kokouksissa. Kuulemisten tuloksena on päätelty, että on unionin ja São Tomé ja Príncipen demokraattisen tasavallan edun mukaista tehdä kalastussopimukseen uusi pöytäkirja.
               
            
            
               •Sidosryhmien kuuleminen
            
            
               
                  Arvioinnin yhteydessä kuultiin jäsenvaltioita, kalastusalan edustajia, kansainvälisiä kansalaisyhteiskuntaa edustavia järjestöjä sekä São Tomé ja Príncipen kalastusviranomaisia ja kansalaisyhteiskunnan edustajia. Kuulemisia on toteutettu myös aavanmeren ja pitkän matkan laivastojen neuvoa-antavassa toimikunnassa.
               
            
            
               •Asiantuntijatiedon keruu ja käyttö
            
            
               Komissio käytti jälki- ja ennakkoarvioinneissa riippumatonta konsulttia yhteisestä kalastuspolitiikasta annetun asetuksen 31 artiklan 10 kohdan mukaisesti. 
            
            
               4.TALOUSARVIOVAIKUTUKSET
            
            
               Asetusluonnoksella ei ole vaikutuksia unionin talousarvioon.
            
            
               5.LISÄTIEDOT
            
            
               •Toteuttamissuunnitelmat, seuranta, arviointi ja raportointijärjestelyt
            
            
               Tämä menettely aloitetaan samanaikaisesti niiden menettelyjen kanssa, jotka liittyvät São Tomé ja Príncipen demokraattisen tasavallan ja Euroopan yhteisön välisen kalastuskumppanuussopimuksen pöytäkirjan allekirjoittamisesta unionin puolesta annettuun neuvoston päätökseen ja sen tekemisestä annettuun neuvoston päätökseen. Tätä asetusta on sovellettava heti, kun kalastus on sopimuksen mukaan mahdollista, toisin sanoen siitä päivästä, jona pöytäkirjaa aletaan soveltaa väliaikaisesti. 
            
            
               2019/0171 (NLE)
            
            
               Ehdotus
            
            
               NEUVOSTON ASETUS
            
            
               São Tomé ja Príncipen demokraattisen tasavallan ja Euroopan yhteisön välisen kalastuskumppanuussopimuksen täytäntöönpanoa koskevan pöytäkirjan mukaisten kalastusmahdollisuuksien jakamisesta 
            
            
               EUROOPAN UNIONIN NEUVOSTO, joka
            
            
               ottaa huomioon Euroopan unionin toiminnasta tehdyn sopimuksen ja erityisesti sen 43 artiklan 3 kohdan,
            
            
               ottaa huomioon Euroopan komission ehdotuksen,
            
            
               sekä katsoo seuraavaa:
            
            
               (1)Neuvosto hyväksyi 23 päivänä heinäkuuta 2007 asetuksen (EY) N:o 894/2007
                  3
                São Tomé ja Príncipen demokraattisen tasavallan ja Euroopan yhteisön välisen kalastuskumppanuussopimuksen, jäljempänä ’sopimus’
                  4
               , tekemisestä. Sopimus tuli voimaan 29 päivänä elokuuta 2011 ja on edelleen voimassa.
            
            
               (2)Sopimuksen täytäntöönpanoa koskeva uusi pöytäkirja, jäljempänä ’pöytäkirja’, allekirjoitettiin neuvoston päätöksen 2019/…/EU
                  5
                mukaisesti [lisätään allekirjoituspäivä].
            
         
         
            
               (3)Pöytäkirjassa määrätyt kalastusmahdollisuudet olisi jaettava jäsenvaltioiden kesken pöytäkirjan koko soveltamiskaudeksi.
            
            
               (4)Pöytäkirjaa sovelletaan väliaikaisesti sen allekirjoituspäivästä alkaen. Jotta unionin alukset voivat aloittaa kalastustoiminnan mahdollisimman pian, tätä asetusta olisi sovellettava samasta päivästä alkaen,
            
            
               ON HYVÄKSYNYT TÄMÄN ASETUKSEN:
            
            
               1 artikla
            
            
               Euroopan yhteisön ja São Tomé ja Príncipen demokraattisen tasavallan välisen kalastuskumppanuussopimuksen täytäntöönpanoa koskevan pöytäkirjan, jäljempänä ’pöytäkirja’, nojalla vahvistetut kalastusmahdollisuudet jaetaan jäsenvaltioiden kesken seuraavasti:
            
            
               a)
                     nuottaa käyttävät tonnikala-alukset:
            
            
               Espanja:
                     
                     [16]
                     alusta
            
            
               Ranska:
                     [12]
                     alusta
            
            
               b)
                     pintasiima-alukset:
            
            
               Espanja:
                     
                     [5]
                     alusta
            
            
               Portugali:
                     
                     [1]
                     alus[ta]
            
            
               2 artikla
            
            
               Tämä asetus tulee voimaan sitä päivää seuraavana päivänä, jona se julkaistaan Euroopan unionin virallisessa lehdessä.
            
            
               Sitä sovelletaan pöytäkirjan allekirjoittamispäivästä.
            
            
               Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
            
            
               Tehty Brysselissä
            
            
               
                     Neuvoston puolesta
               
               
                     Puheenjohtaja
               
            
         
         
            
                  
                     (1)
                  
                        Hyväksytty liikenne-, televiestintä- ja energianeuvostossa 18. joulukuuta 2017.
               
               
                  
                     (2)
                  
                        EUVL L 354, 28.12.2013, s. 22.
               
               
                  
                     (3)
                  
                        Neuvoston asetus (EY) N:o 894/2007 São Tomé ja Príncipen demokraattisen tasavallan ja Euroopan yhteisön välisen kalastuskumppanuussopimuksen tekemisestä (EUVL L 205, 7.8.2007, s. 35).
               
               
                  
                     (4)
                  
                        EUVL L 205, 7.8.2007, s. 36.
               
               
                  
                     (5)
                  
                        EUVL L …, s.